Federico Dimarco

Federico Dimarco (lahir 10 November 1997) merupakan pemain bola sepak profesional Itali yang beraksi di posisi bek kiri untuk Hellas Verona secara pinjaman dari Inter Milan dan pasukan bawah-21 Itali.

 Kerjaya kelab 
Inter Milan
Sebagai pemain lepasan akademi Inter Milan, Dimarco melakukan penampilan sulungnya untuk kelab itu pada 11 Disember 2014 semasa berusia 17 tahun dengan menggantikan Danilo D'Ambrosio pada minit ke-84 permainan dalam perlawanan yang berakhir dengan keputusan terikat seri tanpa jaringan menentang Qarabağ dalam peringkat kumpulan kejohanan Liga Europa. Beliau telah dipanggil untuk menghadapi aksi Serie A buat pertama kali pada 1 Februari 2015 tetapi tidak diberi peluang untuk beraksi ketika pasukannya tewas 1-3 kepada Sassuolo di gelanggang lawan. Dimarco melakukan penampilan pertamanya di Serie A pada 31 Mei 2015 iaitu pada hari terakhir musim ketika pasukannya melakar kemenangan 4-3 ke atas Empoli selepas beliau menggantikan Rodrigo Palacio pada minit ke-89 permainan.

Ascoli
Pada Januari 2016, beliau telah dipinjamkan ke kelab Serie B, Ascoli di bawah rundingan selama enam bulan. Pada 6 Februari, Dimarco melakukan penampilan sulungnya untuk Ascoli pada aksi Serie B menentang Latina sebelum beliau telah digantikan oleh Dario Del Fabro pada minit ke-81. Dimarco menamatkan kariernya di Ascoli dengan melakukan 15 penampilan dan melakukan empat bantuan jaringan gol.

Empoli
Beliau telah dipinjamkan ke Empoli selama satu musim penuh. Pada 28 Ogos 2016, beliau tampil dalam perlawanan pertamanya untuk Enpoli ketika pasukannya menentang Udinese sebelum beliau digantikan oleh Marco Zambelli pada minit ke-69 permainan. Beliau menamatkan tempoh pinjamannya di Empoli dengan melakukan 13 penampilan tetapi pasukannya itu berdepan penyingkiran ke Serie B.

Sion
Pada 30 Jun 2017, Dimarco telah dijual ke Sion dengan nilai perpindahan sebanyak 3.91 juta euro. Pada 23 Julai 2017, beliau melakukan penampilan sulungnya untuk Sion pada perlawanan Liga Super Swiss menentang Thun. Beliau telah digantikan oleh Quentin Maceirais pada minit ke-41 perlawanan ekoran mengalami pergeseran pada kakinya.

Kembali ke Inter
Pada 5 Julai 2018, Inter mengaktifkan klausa pembelian-balik untuk membawa masuk semula Dimarco dengan perpindahan yang bernilai 7 juta euro.

Parma
Pada 7 Ogos 2018, Dimarco telah dipinjam ke Parma berserta pilihan untuk dibeli secara tetap. Pada 12 Ogos, beliau melakukan penampilan sulungnya untuk Parma pada pusingan ketiga Coppa Italia menentang Pisa.https://us.soccerway.com/matches/2018/08/12/italy/coppa-italia/parma-fc/pisa-calcio/2855219/?ICID=HP_MS_03_07 Pada 16 September, beliau telah menjaringkan gol pertamanya di Serie A ketika pasukannya mengatasi Inter 1-0 di San Siro.https://us.soccerway.com/matches/2018/09/15/italy/serie-a/fc-internazionale-milano/parma-fc/2863791/

Hellas Verona
Pada 31 Januari 2020, Dimarco berpindah ke Hellas Verona secara pinjaman sehingga akhir musim bersama pilihan untuk dibeli secara tetap.

 Kerjaya antarabangsa 
Pada tahun 2013, beliau merupakan anggota pasukan bawah-17 Itali yang menjadi naib-juara pada Kejohanan Eropah 2013 yang berlangsung di Slovakia. Di samping itu, beliau juga mewakili pasukannya itu ke Piala Dunia B-17 2013 yang mana tersingkir di pusingan kedua kejohanan. Bersama pasukan bawah-19 Itali, beliau telah mengambil bahagian dalam Kejohanan Eropah 2016 yang menyaksikan Itali mara ke perlawanan akhir. Beliau telah menjaringkan empat gol pada sepanjang kejohanan itu termasuklah tiga sepakan penalti dan satu jaringan melalui sepakan percuma.https://www.gazzetta.it/calcio/nuove-forze-calcio/22-07-2016/under-19-parla-federico-dimarco-terzino-goleador-dedica-fratello-christian-empoli-qarabag-esordio-160436877906.shtml Pada tahun 2017, beliau bertanding dalam kejohanan Piala Dunia B-20 2017 yang berlangsung di Korea Selatan yang mana pasukan Itali merangkul tempat ketiga kejohanan. 

Pada 22 Mac 2018, beliau melakukan penampilan pertamanya untuk pasukan bawah-21 Itali dalam perlawanan persahabatan menentang Norway sebagai pemain gantian menggantikan Giuseppe Pezzella yang berakhir dengan keputusan seri 1-1.https://www.tuttomercatoweb.com/altre-notizie/under-21-forfait-anche-per-petretta-al-suo-posto-dimarco-1090675%5D%5D Beliau menjaringkan gol sulungnya untuk pasukan bawah-21 pada 11 September pada aksi persahabatan menentang Albania.

 Statistik kerjaya 
.

KelabMusimLigaPialaEropahLainJumlahKmnclnGolKmnclnGolKmnclnGolKmnclnGolKmnclnGol Internazionale2014–1510001Penampilan di Liga Europa UEFA.0—20 Ascoli2015–1612000—120 Empoli2016–1715010160 Sion2017–1890000090 Parma2018–1913110—141 Internazionale2019–2030100040Jumlah di Internazionale  4  0  1  0  1  0 —  6  0 Hellas Verona2019–202000——20Jumlah kerjaya5513010—591

 Catatan 

 Pautan luar 


Category:Kelahiran 1997
Category:Orang hidup
Category:Pemain bola sepak Itali
Category:Pemain F.C. Internazionale Milano
Category:Pemain Ascoli Calcio 1898 F.C.
Category:Pemain Empoli F.C.
Category:Pemain FC Sion
Category:Pemain Parma Calcio 1913
Category:Pemain Hellas Verona F.C.
Kategori:Pemain UEFA Euro 2024